Αρχικά, να ξεκαθαρίσουμε ότι ο μηχανισμός του stress είναι μια φυσιολογική αντίδραση του σώματος, που έχει ως στόχο να μας βοηθάει στην επιβίωση. Το «οξύ» stress αποτελεί μία αντίδραση του οργανισμού σ’ ένα σύντομο γεγονός, όπως όταν τρέχεις να προλάβεις το λεωφορείο, όταν ετοιμάζεσαι για μία σημαντική παρουσίαση, όταν έχεις κολλήσει στην κίνηση.
Το «επεισοδιακό» stress, από την άλλη, είναι επαναλαμβανόμενα γεγονότα, που προκαλούν την αντίδραση stress στον οργανισμό, ενώ το «χρόνιο» stress είναι μια κατάσταση που διαρκεί για ένα μεγαλύτερο χρονικό διάστημα κι οδηγεί σε παρατεταμένη αντίδραση του μηχανισμού του stress.